text: Høj somalier efterlyses efter røveri
  08 december 2011 kl. 15.40
  En høj somalier efterlyses efter et væbnet røveri mod Sydbank på Agttrupvej i Kolding kl. 16.04. Røveren har muligvis skiftet tøj nær ved banken.
  - Han var iført en mørk overtræks dragt, oplyser vagtchef Jesper Duus, Sydøstjyllands Politi. Vi er interesseret i at høre, hvis nogen har set en "høj somalier", som røveren beskrives, i området. Måske har han skiftet tøj i nærheden.
  Overtræksdragten er ikke fundet. 
  Røveren truede personalet med en pistollignende genstand og fik udleveret et beløb. Han menes at være flygtet fra stedet til fods. 
  Oplysninger til politiet på telefon 114.
  